sa Kung kayo ay nasa pangangalaga ng Office of Refugee Resettlement at sa tingin ninyo ay maaaring nakakatugon kayo sa mga patnubay ng prosesong ito, maaari ninyong kontakin ang ICE sa pamamagitan ng lokal na ICE Office of the Chief Counsel na sumasakop sa inyong kaso. Mga Aytem Bilang 1-2. Uri ng Kahilingan. Kung kayo ay nagsusumite ng Unang Kahilingan, piliin ang Aytem Bilang 1. Kung kayo ay nagsusumite ng Renewal na Kahilingan, piliin ang Aytem Bilang 2, at ibigay ang petsa ng pagtatapos ng inyong pinakahuling panahon ng pinagpalibang pagkilos sa ilalim ng DACA. Ito rin ang petsa na magpapaso ang inyong Employment Authorization Document (EAD) . Kung noong una ay ipinagpaliban ng ICE ang pagkilos sa inyong kaso at nais ninyo ng pagpapanibago nito, piliin ang Aytem Bilang 2, ibigay ang petsa ng pagpaso ng inyong pinakahuling panahon ng ipinagpalibang pagkilos sa ilalim ng DACA, at sagutin ang lahat ng mga susunod na tanong sa form. Kung nais ninyo ng isang renewal at: Kayo ay wala pang 15 na taong gulang at nasa mga paglilitis ng pagkakatanggal noong isinumite ninyo ang inyong huling Form I-821D na inaprubahan, at Kayo ay wala pang 15 na taong gulang, ngunit wala na sa paglilitis, piliin ang Bilang 2 at ibigay ang petsa ng pagpaso ng inyong kasalukuyang panahon ng DACA. Mga Aytem Bilang 3.a.-3.c. Kumpletong Legal na Pangalan. Ibigay ang inyong buong legal na pangalan. Kung mayroon kayong dalawang apelyido, ilagay silang dalawa at gumamit ng hyphen (-) sa pagitan ng mga pangalan, kung naangkop ito. Mga Aytem Bilang 4.a.- 4.f. Mailing Address sa U.S. Ibigay ang inyong kumpletong mailing address sa U.S. sa mga nakalaang patlang. Maaari ninyong ilsita ang isang balidong tirahan, APO, FPO, C/0 ("In Care of"), o komersyal na address. Maaari kayong magbigay ng isang Post Office address (PO Box) kung sa ganito kayo nakakatanggap ng inyong sulat. Kung ang inyong sulat ay ipinapadala sa isang taong maliban sa inyong sarili, mangyaring isama ang pangalan ng taong iyon sa "In Care Of Name" bilang bahagi ng inyong mailing address sa U.S. Kung ang inyong mailing address ay nasa isang teritoryo ng U.S. at may kasama itong urbanization name, ilista ang urbanization name sa nakalaang patlang ng "In Care of Name". Mga Aytem Bilang 5.- 5.g. Mga impormasyon para sa mga Paglilitis ng Pagkakatanggal. Sagutin ang tanong na ito sa abot ng inyong kaalaman. Kung sumagot ka ng "Oo" sa Aytem Bilang 5., kailangan ring ninyong piliin ang akmang katayuan o kahihinatnan (sa 5.a, 5.b, 5.c, 5.d. o 5.e, at ibigay ang petsa (sa 5.f) at lugar (sa 5.g) ng inyong pinakahuling mga paglilitis ng pagkakatanggal. Kung kayo ay binigyan ng boluntaryong pag-alis, piliin ang 5e. at magbigay ng kopya ng kautusan ng boluntaryong pag-alis o departure order. Aytem Bilang 6. Alien Registration Number. Ang isang o Alien Registration Number, na tinatawag ring "A-Number," ay pangkaraniwang ibinibigay sa mga taong nag-aaplay para sa, o binigyan ng mga partikular benepisyong pang-imigrasyon. Karagdagan sa USCIS, U.S. ICE, U.S. Maaaring magbigay rin ang Customs and Border Protection (CBP), Immigration Courts, at
ang U.S. Department of State (DOS) ng A-Number sa mga partikular na dayuhan. Kung kayo ay binigyan ng A-Number, pakilagay ito sa nakalaang patlang. Aytem Bilang 7. U.S. Social Security Number (kung mayroon man). Ibigay ang inyong 9 na bilang na U.S. Social Security Number na opisyal na ibinigay sa iyo ng Social Security Administration, kung mayroon man. Aytem Bilang 8. Petsa ng Kapanganakan Ibigay ang petsa kung kailan ka ipinanganak sa pormang bb/aa/tttt . Kung ikaw ay humihiling ng pagpapanibago ng DACA, walang limitasyon sa edad basta't kayo ay wala pang 31 taong gulang noong Hunyo 15, 2012. Aytem Bilang 9. Kasarian. Piliin ang inyong kasarian (lalaki o babae) Kung hindi kayo nakikibilang sa isang partikular na kasarian, pakibigay ang kasarian kung saan kayo ibinilang noong ipinanganak ayon sa inyong birth certificate. Mga Aytem Bilang 10.a - 10.b. Lugar ng Kapanganakan. Ibigay ang lungsod, bayan, o baryo kung saan kayo ipinanganak at ang inyong bansang sinilangan sa mga nakalaang patlang. Mga Aytem Bilang 11.-12. Tinitirhang Bansa at Bansa ng Pagkamamamayan o Nasyonalidad. Ibigay ang pangalan ng bansang inyong kasalukuyang tinitirhan at ang pangalan ng bansa kung saan kayo kasalukuyang mamamayan o nasyonal. TALA: Kung kayo ay walang pagkamamamayan, ibigay ang pangalan ng bansa kung saan kayo huling naging mamamayan o nasyonal. Kung kayo ay isang mamamayan o nasyonal ng mahigit sa isang bansa, ibigay ang pangalan ng ibang dayuhang bansang nagbigay ng inyong huling pasaporte. Aytem Bilang 13. Katayuang Pag-aasawa. Piliin ang inyong katayuang pag-aasawa sa petsang inihain ninyo ang inyong Form I-821D. TALA: Maaari ninyong piliin ang "married" (o may asawa) kung kayo ay ikinasal ayon sa mga batas ng estado kung saan kayo ikinasal, kahit na hindi tinatanggap ng inyong kasalukuyang tinitirhang estado ang kasal na iyan. Kung kayo ay hiwalay ngunit hindi pa diborsiyado, dapat ninyong piliin ang "may asawa." Mga Aytem Bilang 14.a. - 14.c. Mga Ibang Pangalang Ginagamit (kung akma). Magbigay ng anumang mga ibang pangalang inyong ginamit , pati na ang mga palayaw, mga alias, at pangalan noong dalaga pa, sa mga nakalaang patlang. Kung kailangan ninyo ng karagdagang pagsusulatan, gamitin ang Bahagi 8. Mga Karagdagang Impormasyon. Mga Impormasyon sa Pagpoproseso Ang mga Aytem Bilang 15-20 ay sang-ayon sa mga kailangan ng Office of Management and Budget para sa pangongolekta ng lipi at lahi ayon sa nilalaman ng memorandum nitong matatagpuan sa: Gumagamit ang USCIS ng biometrics at impormasyong biograpiko upang maisagawa ang mga pagsisiyasat sa pinanggalingan o nakaraan (o background check) na kailangan upang makagawa ng isang pagpapasiyang pang-DACA. Kailangan sa mga pagsisiyasat sa pinanggalingan o nakaraan ang humihiling ay personal na magpakita sa isang USCIS ASC upang magbigay ng
kailangang impormasyon para sa pagsisiyasat sa pinanggalingan o nakaraan at kanilang mga biometrics. Kinokolekta na ng USCIS ang mga impormasyong ito bilang bahagi ng kahilingan upang mapaikli ang oras na inyong gugugulin sa inyong appointment sa USCIS ASC. Mga Aytem Bilang 15-16 Lahi at Lipi. Piliin ang mga kahong pinakamagandang naglalarawan ng inyong lipi at lahi. Para sa mga karagdagang impormasyon sa pagkolekta ng at mga pamantayan para sa pagbubukud-bukod ng mga Pederal na datos tungkol sa lipi at lahi, bumisita sa website ng Office of Management and Budget (OMB) sa: 1997standards. Mga Kategorya at Kahulugan para sa Lahi at Lipi 1. Hispanic o Latino. Isang taong taga- Cuba, taga-Mexico, taga-Puerto Rico, taga-Katimugan o Gitnang Amerika , o iba pang kultura o pinagmulan ng Espanyol, anuman ang lipi. (TANDAAN: Ang kategoryang ito ay kasama lang sa ilalim ng Lahi sa Aytem Bilang 1) 2. Puti. Isang taong may pinagmulan sa alinman sa mga katutubo ng Europa, Gitnang Silangan, o Hilagang Afrika. 3. Asyano. Isang taong may pinagmulan sa alinman sa mga katutubo ng Malayong Silangan, Timog-silangang Asya, o ang Indian subcontinent pati na ang, halimbawa, ang Cambodia, China, India, Japan, Korea, Malaysia, Pakistan, ang Kapuluan ng Pilipinas, Thailand, at Vietnam. 4. Black o African American. Isang taong may pinagmulan sa alinman sa mga itim na lipi ng Africa. 5. American Indian or Katutubo ng Alaska. Isang taong may pinagmulan sa alinman sa mga katutubo ng Hilaga at Timog Amerika (pati na ang Gitnang Amerika), at na nagpapatuloy sa pangtribung pagkakaugnay o ugnayan sa komunidad. Katutubo ng Hawaii o mga Ibang Taga-Isla sa Dagat Pasipiko. Isang taong may pinagmulan sa alinman sa mga katutubo ng Hawaii, Guam, Samoa o iba pang mga Isla ng Dagat Pasipiko. Aytem Bilang 17. Taas. Piliin ang mga sukat na pinaka-akma sa inyong taas gamit ang talampakan at pulgada. Halimbawa, kung kayo ay limang talampakan at siyam na pulgada, piliin ang "5" para sa talampakan at "09" para sa mga pulgada. Huwag ilagay ang inyong taas gamit ang metro o sentimetro. Aytem Bilang 18. Timbang. Ilagay ang inyong timbang gamit ang libra. Kung hindi ninyo alam ang inyong timbang, o kung kailangan ninyong maglagay ng timbang na mas mababa sa 30 libra o mahigit sa 699 libra, ilagay ang "000." Huwag ilagay ang inyong timbang gamit ang kilo. Aytem Bilang 19. Kulay ng Mata. Piliin ang kahong pinakamagandang naglalarawan ng kulay ng inyong mga mata.
Aytem Bilang 20. Kulay ng Buhok. Piliin ang kahong pinakamagandang naglalarawan ng kulay ng inyong buhok. Bahagi 2 Mga Impormasyon Tungkol sa Tirahan at Paglalakbay (Para sa Una at Renewal na mga Kahilingan) Aytem 1. Piliin ang angkop na sagot sa tanong na ito. Mga Aytem 2.a. - 5.f. Mga Address. Kung kayo ay naghahain ng Unang kahilingan, ilista ang lahat ng inyong mga address na tinirhan ninyo sa Estados Unidos simula sa inyong kasalukuyang address, pagkatapos ay ang inyong dating address, at, sa abot ng inyong kaalaman, lahat mula sa kauna-unahang address ninyo mula ng inyong kauna-unahang pagpasok sa Estados Unidos. Kung kayo ay naghahain ng Renewal na kahilingan, ilista lamang ang inyong address o mga address na inyong tinirhan sa Estados Unidos mula noong nagsumite kayo ng inyong huling aprubadong Form I-821D. Mga Aytem Bilang 6.a - 7.c. Mga Pag-alis. Ilista ninyo ang lahat ng beses na umalis kayo sa Estados Unidos mula ng inyong pinakahuling pag-alis sa Estados Unidos, pagkatapos ay ang inyong pangalawa mula sa pinakahuli na pag-alis, at hanggang sa kauna-unahang pagbiyahe ninyo sa labas ng Estados Unidos. Ang ibig sabihin ng Petsa ng Pag-alis" ay ang petsang umalis kayo ng Estados Unidos. Ang ibig sabihin ng Petsa ng Pagbabalik" ay ang petsang bumalik kayo ng Estados Unidos. Kasama sa mga ilang halimbawa na maaaring naging dahilan ng inyong pag- alis sa Estados Unidos ay mga kasalan, libing, at isang biglang pangangailangan o emerhensiya sa pamilya. Kung kailangan ninyo ng karagdagang pagsusulatan, gamitin ang Bahagi 8. Mga Karagdagang Impormasyon. Para sa mga Unang Kahilingan: Ilista ang lahat ng panahong kayo ay wala sa Estados Unidos mula Hunyo 15, 2007. Para sa mga Renewal na Kahilingan: Ilista lamang ang mga panahong kayo ay wala sa Estados Unidos mula Agosto 15, 2012. Aytem Bilang 8. Paglalakbay nang Walang Advance Parole. Piliin ang angkop na sagot sa tanong. Mga Aytem Bilang 9.a.-9.c. Pasaporte. Sa mga patlang na nakalaan, ilista ang bansang nagbigay ng inyong huling pasaporte, ang numero ng pasaporteng iyon, at ang petsa ng pagpaso ng pasaporteng iyon. Aytem Bilang 10. Numero ng Border Crossing Card (kung mayroon man). Kung mayroon kang Border Crossing Card, ilagay ang numerong nakatatak sa inyong card sa nakalaang patlang. Bahagi 3 Para sa mga Unang Kahilingan Lamang Aytem Bilang 1. Una akong dumating at nanirahan sa U.S. bago ako maging 16 na taong gulang. Kung kayo ay dumating sa Estados Unidos bago kayo maging 16 na taong gulang,
ngunit may panahong umalis kayo sa Estados Unidos bago kayo bumalik at nagsimula ng inyong kasalukuyang panahon ng patuloy na paninirahan, maaari ninyong ipakitang nanirahan kayo bago ang edad na 16 taon sa pamamagitan ng pagbibigay ng katibayang tulad ng mga record na nagpapakitang nag-aral kayo o nagtrabaho sa Estados Unidos bago magka-edad ng 16, o na nanirahan kayo sa Estados Unidos ng maraming taon bago magka-edad ng 16. Aytem Bilang 2. Petsa ng Unang Pagpasok sa Estados Unidos (noon o humigit-kumulang na petsa). Sa nakalaang patlang, isama ang petsa sa pormang bb/aa/tttt ng inyong unang pagpasok sa Estados Unidos. Maaari ninyong ilagay ang aktwal na petsa o ang humigit-kumulang na petsa kung hindi ninyo alam ang eksaktong petsa. Aytem Bilang 3. Lugar ng Unang Pagpasok sa Estados Unidos. Sa nakalaang patlang, ilista ang lungsod o daungan ng inyong unang pagpasok sa Estados Unidos. Maaari ninyong ilista ang aktwal na lugar o aproksimadong lugar kung hindi ninyo alam ang saktong lugar. Mga Aytem Bilang 4 at 5: Ibigay ang mga naaangkop na impormasyon. Mga Aytem Bilang 6, 7, at 8. Mga Impormasyon tungkol sa Edukasyon. Sa mga nakalaang patlang, ilagay kung paano ninyo natutugunan ang pang-edukasyong patnubay para sa DACA. Magbigay rin ng mga detalye tungkol sa paaralan o lugar kung saan ka tumatanggap o tumanggap ng inyong edukasyon, kasama ang petsa ng inyong pagtatapos o huling petsa ng pagpasok kung kayo ay kasalukuyang nag-aaral pa. Aytem Bilang 9. Mga Impormasyon tungkol sa Serbisyong Militar. Ilagay kung kayo ay naging miyembro ng Sandatahang Lakas ng U.S. Kung sumagot kayo ng "Oo" sa Aytem Bilang 9, dapat kayong magbigay ng detalye tungkol sa inyong serbisyo, pati na ang sangay, petsa ng serbisyo, at uri ng pagtatapos ng serbisyo sa mga nakalaang patlang sa 9.a - 9.d. Bahagi 4 Mga Impormasyon tungkol sa Kriminal, Pambansang Seguridad, at Pampublikong Kaligtasan (Para sa Una at Renewal na mga Kahilingan) Mga Aytem Bilang 1. - 7. Piliin ang naaangkop na sagot sa bawat tanong. Dapat ninyong sagutin ang lahat ng mga tanong sa seksyong ito. Kapag sumagot kayo ng "Oo" sa anumang tanong sa seksyong ito, ilarawan ang mga nauugnay na sitwasyon at magbigay ng buong paliwanag sa Bahaging 8. Mga Karagdagang Impormasyon. TALA: Kapag sumagot kayo ng "Oo" sa Atyem Bilang 1. or 2., basahing mabuti ang form para matiyak na nakakatugon kayo sa mga kailangang karagdagang katibayan para sa mga tanong na ito. Kung kayo ay naghahain ng isang Renewal na kahilingan, at kayo ay naaresto, naihabla, at/o nahatulan ng isang krimen mula ng huling paghahain para sa at pagtanggap ninyo ng DACA, dapat ninyong punan ang mga aytem na naaangkop sa iyo sa seksyong ito (Bahagi.4). Dapat rin ninyong gamitin ang Bahagi 8. Mga Karagdagang Impormasyon upang ilarawan ang mga nauugnay na sitwasyon at pati na ang isang buong paliwanag para sa anumang mga aytem na sinagutan ninyo ng "oo" sa seksyong ito (Bahagi.4).
TALA: Mga hindi malubhang paglabag ng batas na may kinalaman sa distribusyon o pagbebenta ng droga, pagmamaneho sa ilalim ng impluwensiya, karahasan sa tahanan, sekswal na pang- aabuso, pagsasamantala, pagnanakaw, o labag sa batas na paghawak o paggamit ng isang armas ay mga bumubuo ng mahahalagang hindi malubhang paglabag ng batas maging anumang sintensiya ang ipataw. Bahagi 5 Pahayag, Sertipikasyon, Lagda, at Impormasyon sa Pagkontak ng Humihiling (Para sa Una at Renewal na kahilingan) Mga Aytem Bilang 1.a.- 5. Piliin ang kahong nagsasaad kung may nagsalin ng form na ito para sa iyo. Kung naaangkop, ang abogado, ang pinagkakatiwalaang kinatawan ng Board of Immigration Appeals (BIA), o mga iba pang indibidwal na tumulong sagutan ang form na ito para sa iyo ang dapat kumupleto ng Bahagi 7. Mga Impormasyon sa Pagkontak, Pagpapahayag, at Lagda ng Taong Naghahanda ng Kahilingan na ito, Kung Iba sa Humihiling at lagdaan at petsahan ang form. Ang bawat kahilingan ay dapat na may lagda ng orihinal na humihiling. Hindi tinatanggap ang isang photocopy ng isang nalagdaang kahilingan o isang minakinilyang pangalan sa halip ng isang lagda. Lagdaan at petsahan ang form at ibigay ang numero ng inyong pang-araw na telepono, numero ng cellphone, at email address. Kung kayo ay wala pa sa 14 na taong gulang, ang inyong magulang o legal na tagapag-alaga ang maaaring lumagda para sa iyo. Bahagi 6 Mga Impormasyon sa Pagkontak, Sertipikasyon, at Lagda ng Tagapagsalin(Para sa Una at Renewal na mga Kahilingan) Mga Aytem Bilang 1.a.- 5. Kung tinulungan kayo ng isang tagapagsalin para basahin ang mga tagubilin sa iyo at isinulat ang inyong mga sagot sa bawat tanong sa form na ito, dapat niyang beripikahin ang pagiging wasto ng mga impormasyong nakasulat sa inyong form. Dapat ring kumpletuhin ng tagapagsalin ang seksyong ito ng form, ilagay ang kanyang pangalan, ang pangalan at address ng negosyo o organisasyon (kung mayroon man), ang numero ng isang pang-araw na telepono, at isang email address. Dapat ring lagdaan at petsahan ng tagapagsalin ang form. TALA: Kung pinili ninyo ang Aytem Bilang 1.b. sa Bahagi 5 (ibig sabihing may tumulong sa pagsalin ng form para sa iyo), dapat ninyong kumpletuhin ang Bahagi 7. Mga Impormasyon sa Pagkontak, Pagpapahayag, at Lagda ng Taong Naghahanda ng Kahilingan na ito, Kung Iba sa Humihiling. Bahagi 7 Mga Impormasyon sa Pagkontak, Pagpapahayag, at Lagda ng Taong Naghahanda ng Kahilingan na ito, Kung Iba sa Humihiling (Para sa Una at Renewal na mga Kahilingan) Aytem Mga Bilang 1.a.- 7.b. Kung ang taong kumumpleto ng form na ito ay iba sa taong nakapangalan sa Bahagi 1., pati na ang isang abogado o pinagkakatiwalaang kinatawan ng BIA na nagbibigay ng libreng tulong o isang tagapagsalin, dapat niyang kumpletuhin ang seksyong ito ng form, ilagay ang kanyang pangalan, ang pangalan at address ng negosyo o organisasyon (kung mayroon man), at ang impormasyon sa pagkontak sa kanya. Kung ang taong
kumukumpleto ng form na ito ay isang abogado o pinagkakatiwalaang kinatawan ng BIA, siya ay dapat magsumite ng isang kinumpletong Form G-28, Notice of Entry of Appearance as Attorney or BIA-Accredited Representative, kasama ng aplikasyong ito. Dapat ring lagdaan at lagyan ng petsa ang form ng abogado o pinagkakatiwalaang kinatawan ng BIA, at sinumang tumulong sa paghahanda ng inyong aplikasyon. Tala: Dapat na tasahin ang saklaw ng ugnayan sa indibidwal at ang katangian at uri ng tulong na ipinagkakaloob ng isang abogado o pinagkakatiwalaang kinatawan ng BIA na nagbibigay ng libreng tulong sa isang indibidwal sa isang workshop, pero hindi naglalayong katawan sa indibidwal makalipas ng workshop. Sa batayang iyon, ang abogado o ang pinagkakatiwalaang kinatawan ng BIA ay dapat magpasya kung maghahain ng Form G-28. Kung hindi maghahain ng Form G-28, dapat magpasya ang abogado o pinagkakatiwalaang kinatawan ng BIA kung naaangkop, sa harap ng mga pangyayari, na magbigay sa indibidwal at sa USCIS ng liham na nagpapaunawa sa limitadong saklaw ng pangangatawan. Bahagi 8 Mga Karagdagang Impormasyon (Para sa Una at Renewal na mga Kahilingan) Mga Aytem Bilang 1.a. - 6.b. Kung kailangan ninyo ng mga karagdagang espasyo para makumpleto ang anumang aytem sa loob ng kahilingan na ito, gamitin ang espasyo sa ibaba. Maaari rin kayong gumawa ng mga kopya ng Bahagi 8. para makumpleto at maihain kasama ang inyong kahilingan. Isama ang inyong pangalan at A-Number (kung mayroon) sa itaas ng bawat piraso ng papel; ilagay ang Bilang ng Pahina, ang Bilang ng Bahagi, at ang Bilang ng Aytem na tinutukoy ng inyong sagot; at lagdaan at petsahan ang bawa't piraso. Bumalik sa itaas. Iwasan ang mga Karaniwang Pagkakamali Mangyaring basahin ang mga payong ito upang maiwasang matanggihan ang inyong kahilingan o maantala ito dahil sa mga pangkaraniwang pagkakamali sa paghahain. 1. Ipadala sa pamamagitan ng koreo nang magkakasama ang lahat ng form - Dapat ninyong ipadala sa pamamagitan ng koreo ang mga sumusunod na form sa isang pakete: a. Form I-821D, Consideration of Deferred Action for Childhood Arrivals b. Form I-765, Application for Employment Authorization c. Form I-765WS, Worksheet Basahin ang mga tagubilin sa pagpapadala sa pamamagitan ng koreo para makita kung saan ipapadala ang mga form ayon sa estado na inyong tinitirhan. Tandaang ipadala ito sa P.O. Box address kung ipapadala sa pamamagitan ng U.S. Postal Service. Ang lahat ng mga forms ay makukuha nang walang bayad. Huwag magbabayad para sa mga blangkong form ng USCIS sa personal man o sa Internet. 2. Pag-aralang mabuti ang mga patnubay sa edad bago maghain -Kung hinding-hindi pa kayo nakakadalo sa mga paglilitis sa pagkakatanggal, o kung ang inyong mga paglilitis ay
itinigil, kayo ay dapat na hindi bababa sa 15 taong gulang o mas matanda pa sa panahon ng paghahain. Kailangan ay mas bata ka sa edad na 31 noong Hunyo 15, 2012, para makonsidera sa Deferred Action for Childhood Arrivals. 3. Isulat ang inyong pangalan at petsa ng kapanganakan sa magkakaparehong paraan sa bawat form-Ang paiba-ibang paraan sa pagsulat ng impormasyon ay maaaring maging sanhi ng mga pagkaantala. Halimbawa, hindi ninyo dapat isulat ang Jane Doe sa isang form at Jane E. Doe sa ibang form. Mahalagang basahing mabuti ang lahat ng mga tagubilin sa mga form. 4. Lagdaan ang inyong mga form -Dapat ninyong parehong lagdaan ang inyong Form I-821D at Form I-765. Kung may tutulong sa inyong punan ang mga form, ang taong iyan ay dapat ring parehong lumagda sa Form I-812D at Form I-765 sa nakatalagang kahon sa ilalim ng inyong lagda. 5. Gamitin ang tamang bersiyon ng Form I-765 -Palaging siguraduhing ang pinakabagong form ang nasa inyo kapag nagsusumite ng inyong kahilingan sa USCIS. Pag-aralan ang aming pahina ng mga Form para mai-download ang pinakabagong bersiyon. Maaari ninyong i- download ang lahat ng mga form at tagubilin ng USCIS nang libre sa aming website sa 6. Gamitin ang Form I-821D at HINDI ang Form I-821- ang Form I-821D ay ginagamit sa paghiling ng konsiderasyon ng pagpapaliban ng pagkilos sa mga musmos o bata nang dumating sa bansa. Ang Form I-821 ay ibang form na ginagamit sa pag-aaplay para sa Temporary Protected Status, na ganap na ibang proseso. 7. HUWAG mag-e-file ng Form I-765 - Ang mga kahilingan para sa konsiderasyon ng pagpapaliban ng pagkilos ay hindi maaaring i-e-file. Dapat ninyong ipadala sa pamamagitan ng koreo ang inyong pakete (Mga Form I-821D, I-765, I-765WS, mga katibayan at bayad) sa naaangkop na USCIS Lockbox. 8. Isumite ang mga tamang bayad- Ang bayad para sa paghiling ng konsiderasyon ng pagpapaliban ng pagkilos sa mga musmos o bata nang dumating sa bansa ay $465 at hindi maaaring iurong. Mayroong mga eksepsiyon sa bayad na maaari lamang sa mga limitadong sitwasyon. Maaari kayong magsumite ng hiwalay na mga tsekeng $380 at $85, o iisang tsekeng $465. 9. Sagutin nang kumpleto at wastong- wasto ang lahat ng tanong-Kung ang aytem ay hindi naaangkop o ang sagot ay "wala," iwanang blangko ang patlang. Subalit huwag iiwang blangko ang mga patlang ng petsa. Tingnan ang Payo#10 sa ibaba. Para makasiguradong ang inyong kahilingan ay tatanggapin para maproseso, siguraduhing nasagutan ang mga patlang sa kailangang form na ito:
Form I-821D: Pangalan, Address, Petsa ng Kapanganakan, Paunang Kahilingan o Kahilingan para sa Renewal, petsa ng expiration ng pinakahuling panahon ng DACA (mga renew lang), A-Number (mga renewal lang). Form I-765: Pangalan, Address, Petsa ng Kapanganakan, Kategorya ng Pagiging Karapat- dapat 10. Huwag ninyong iiwang blangko ang mga patlang ng sagot ng petsa at lugar ng pagpasok -Dapat ninyong punan lahat ng patlang na may kaugnayan sa mga petsa at lugar ng pagpasok sa Form I-821D. Maaari ninyong ilagay ang pinakamalapit ninyong pagtatantiya ng petsa o lugar ng pagpasok kung hindi ninyo alam ang mga eksaktong impormasyon. Dapat ninyong ilagay ang mga petsa sa pormang BB/AA/TTTT. 11. Ibigay ang lahat ng kailangang sumusuportang dokumentasyon, at katibayan -Dapat ninyong isumite ang lahat ng kailangang katibayan at sumusuportang dokumentasyon. Ang mga dokumentong ito ay kailangan para makapagpasya ang USCIS sa inyong kahilingan. Mangyaring isaayos at lagyan ng label ang inyong katibayan ayon sa tinutugunan nitong patnubay. Ang USCIS ay maaaring magbigay ng kahilingan para sa katibayan kung kakailanganin ng mga karagdagang impormasyon upang makapagpasya sa inyong kahilingan. 12. Personal na impormasyon upang patunayan ang pangangailangang pang-ekonomiya - Isasaalang-alang ng USCIS kung mayroon kayong pang-ekonomiyang pangangailangang para magtrabaho sa pamamagitan ng pagrepaso ng inyong kasalukuyang personal na taunang sahod, kasalukuyang taunang gastusin, at angkasalukuyang kabuuang halaga ng inyong mga ari-arian. Hindi ninyo kailangang isama ang impormasyong pinansyal ng mga ibang miyembro ng sambahayan para maipakita ninyo ang inyong sariling pangangailangang pang-ekonomiya. Hindi kailangang magsumite ng sumusuportang dokumentasyon, bagama't ito ay tatanggapin at rerepasuhin kung piliin ninyong isumite ito. 13. Kung magkamali kayo sa isang form, magsimula kayong muli gamit ang isang malinis na form - mas gugustuhin ng USCIS na i-type ninyo ang inyong mga sagot sa form gamit ang isang computer at pagkatapos ay i-print ito. Kung sinasagutan ninyo ang form gamit ang kamay, gumamit ng itim na tinta. Kung magkamali ka, mangyaring magsimulang muli gamit ang isang bagong form. Ang mga scanner ay tumatagos sa correction fluid o correction tape at ito ay maaaring magresulta sa pagproseso ng form bilang hindi tama, at maging sanhi ng pagkaantala sa pagproseso o pagkatanggi. 14. Repasuhin ang inyong buong pakete ng kahilingan - Para makasiguradong ang inyong kahilingan ay matatanggap para maproseso, mahalagang repasuhin ninyo ang inyong buong pakete ng kahilingan nang buong ingat bago ninyo ihain sa USCIS. Para sa mga karagdagang impormasyon tungkol sa konsiderasyon ng Deferred Action for Childhood Arrivals, bumisita sa Kung kayo ay may mga katanungan tungkol sa paghahain ng kahilingan, mangyaring tawagan ang USCIS sa 1-800-375- 5283.